Diari Oficial de la Generalitat Valenciana


Sumari del DOGV 8164, del 07-11-2017 (2017/9853)

Informació pública relativa al Projecte d'urbanització del sector ST-1 de Llíria. Execució de la Sentència número 393/2016, del Tribunal Superior de Justícia, Sala Contenciosa Administrativa, Secció Primera.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9853


Data del document
:   09-05-2017

Organisme emissor
:   Sanz Desarrollos Urbanos, SL

Tipus de document
:   Anunci

Descriptors 

:   * Llíria
    * pla d'urbanisme
    * empresa privada

Informació pública relativa al Projecte d'urbanització del sector ST-1 de Llíria. Execució de la Sentència número 393/2016, del Tribunal Superior de Justícia, Sala Contenciosa Administrativa, Secció Primera. [2017/9853]  
La Junta de Govern Local de l'Ajuntament de Llíria, per l'Acord de 27 d'agost de 2010, va aprovar definitivament el Projecte de reparcel·lació del sector ST-1, de sòl urbanitzable terciari, del qual és agent urbanitzador Sanz Desarrollos Urbanos, SL.  
El Jutjat Contenciós Administratiu número 4 de València va dictar, en data 25 de febrer de 2011, la Sentència número 126/2011, amb la dispositiva següent:  
  
«1r. Desestime el recurs contenciós administratiu interposat per la mercantil Sanz Desarrollos Urbanos, SL, contra la desestimació presumpta del recurs de reposició interposat contra l'Acord del Ple de l'Ajuntament de Llíria de 20 de novembre de 2008, pel qual s'acorda la ratificació de l'aprovació definitiva del Projecte d'urbanització i de la retaxació de càrregues del sector ST-1 de sòl urbanitzable terciari, i tot això sense expressa imposició de les costes».  
  
Notificada la resolució a les parts interessades, la mercantil Sanz Desarrollos Urbanos, SL, va interposar recurs d'apel·lació dins de termini en què demanava que es revocara la sentència dictada en primera instància i s'estimara íntegrament el recurs promogut per la dita part en els termes exposats en el seu escrit de demanda.  
El Tribunal Superior de Justícia de la Comunitat Valenciana, Sala Contenciosa Administrativa, Secció Primera, per mitjà de la Sentència número 393/2016, de 10 de maig (recurs d'apel·lació núm. 1/919/2011), va decidir: «Estimem parcialment el recurs d'apel·lació interposat per la mercantil Sanz Desarrollos Urbanos, SL, contra la Sentència número 126/2011, de data 25 de febrer de 2011, dictada pel Jutjat Contenciós Administratiu número 4 de València en el procediment ordinari 509/2009, sentència que revoquem. Estimem parcialment el contenciós administratiu interposat per la mercantil Sanz Desarrollos Urbanos, SL, contra la desestimació presumpta del recurs de reposició interposat contra l'Acord del Ple de l'Ajuntament de Llíria de 20 de novembre de 2008, pel qual s'acorda la ratificació de l'aprovació definitiva del Projecte d'urbanització i de la retaxació de càrregues del sector ST-1 de sòl urbanitzable terciari, i en conseqüència declarem la improcedència per resultar contrària a dret d'actualitzar el valor del sòl brut establida en l'Acord, de data 20 de novembre de 2008, mantenir l'inicial i desestimar les restants peticions de la pètita de la demanda.»  
  
Per a l'obligada execució de la sentència, aquest agent urbanitzador va presentar en l'Ajuntament de Llíria la memòria i compte detallat i justificat de la imposició de quotes urbanístiques, per a la liquidació del pagament en terreny derivat de l'execució de sentència judicial ferma, referida al sector ST-1, i que comprén la modificació puntual del compte de liquidació provisional del projecte de reparcel·lació d'aquest.  
  
El document conté el repartiment de la quantia resultant de la sentència, i dels seus respectius interessos, entre tots els propietaris de parcel·les.  
Una vegada aprovat el document, es girarà la quota urbanística número 28 a tots els propietaris que van pagar en terreny d'acord amb les quantitats que consten en aquest per a cada parcel·la.  
L'Ajuntament de Llíria ja ha emés amb data 3 de maig de 2017 l'informe jurídic favorable a la tramitació del document esmentat, si bé prestant la conformitat només a les columnes i quanties d?«indemnització execució de Sentència núm. 393/2016» i «interessos indemnització execució Sentència núm. 393/2016», de les que figuren en el compte de liquidació presentat per l'urbanitzador, i no prestant la conformitat a les columnes i quanties d?«indemnització càrregues sòl adjudicat», «interessos indemnització càrregues sòl adjudicat» i «total» del compte, que no s'accepten, per la qual cosa d'acord amb el que disposen els articles 181.1, 177.1, lletra a, i preceptes concordants de la Llei urbanística valenciana, i l'article 416 del Reglament d'ordenació i gestió territorial i urbanística, i tractant-se d'una modificació puntual del compte de liquidació provisional del projecte de reparcel·lació, es remet aquesta notificació a tots els interessats perquè en el termini d'un mes a comptar des de la publicació de l'anunci en el Diari Oficial de la Generalitat Valenciana puguen presentar al·legacions en el registre d'entrada de l'Ajuntament, on queda depositat el document esmentat perquè es consulte.  
Cosa que es fa pública perquè se'n prenga coneixement i tinga efectes.  
  
Llíria, 9 de maig de 2017.- L'apoderat: Ildefonso Sanz Pérez.